‫הייתי כפייתית‬ ‫כלפי שלושה אנשים בלבד כל חיי.‬
‫כשאנחנו עושים טעויות, אנחנו לומדים מהן.‬ ‫כמו ילדים.‬
‫אני לא מתחרטת על דבר,‬
‫אבל הלוואי שזה היה נגמר אחרת.‬
‫כל שנה מתרחשים בארה"ב‬ ‫יותר משלושה מיליון מקרים‬
‫של הטרדה מאיימת‬
‫לפעמים אני חושבת על דברים מסוימים שעשיתי‬
‫שהם הגדירו כהטרדה מאיימת,‬ ‫אבל אני לא חושבת שהם כאלו.‬
‫- ארבעים אחוז מהמורשעים בהטרדה‬ ‫פוגעים שוב -‬
‫זהו סיפורה של אסירה מספר 1260226 -‬
‫כשעשיתי את הדברים האלו,‬
‫הייתי כמו משוגעת.‬
‫אני פוחדת קצת, למען האמת.‬
‫- סדרה של NETFLIX -‬
‫אני מעדיף שיחשבו שאני רוצח‬ ‫ולא מטרידן, אתה מבין אותי?‬
‫רציתי שהיא תרגיש שצופים בה.‬
‫כל אחד יכול להיות מטרידן.‬
‫אלו דיבורים של הפחדה.‬
‫אני לא משוגע עד כדי כך.‬
‫- נטיות כפייתיות -‬
‫- בית הסוהר צ'יליקות', מיזורי -‬
‫שמי דקיטריס ג'קסון.‬
‫נכלאתי באשמת הטרדה מאיימת.‬
‫זה מאסר של ארבע שנים, ואני כאן שנתיים.‬
‫הרשעתה של דקיטריס ב-2018‬
‫שמה קץ לעשור כמעט‬ ‫של עבירות נגד מספר נשים‬
‫אני מכורה לנשים.‬
‫אני לא שותה קפה, לא מעשנת סיגריות,‬ ‫או דברים כאלו,‬
‫אבל משום מה, נשים הן אלו ש…‬
‫זה מניע אותי. כנראה שאני אוהבת אהבה.‬
‫- דקיטריס ג'קסון גדלה‬ ‫בבתי אומנה במילווקי, ויסקונסין -‬
‫נשלחתי לאחד מבתי האומנה שלי בגיל שש.‬
‫לקחו אותי כי אמי לא רצתה אותי.‬
‫עברתי ב-12 בתים בסך הכול.‬
‫התעללו בי הרבה בכמה מבתי האומנה,‬
‫אז מתייחסים אלייך רע,‬
‫ולא אוהבים אותך.‬
‫בגיל עשר התחלתי לאהוב נשים.‬
‫ובגיל 10-11 הייתי מסתבכת בקטטות בביה"ס‬ ‫כי הציקו לי‬
‫על שאהבתי נשים,‬
‫ועברתי בין בתי אומנה כי הם לא רצו אותי,‬
‫כי הם אמרו שאני רעה, או לא רצו שאגור בבית‬
‫עם ילדים אחרים כי אני לסבית.‬
‫אז הרגשתי לא אהובה ולא רצויה.‬
‫דקיטריס הייתה בת עשר‬
‫כשפיתחה לראשונה כפייתיות כלפי אישה‬
‫גרתי בבית אומנה במילווקי, ויסקונסין,‬
‫והיינו הולכים לכנסייה,‬
‫והייתה גברת אחת, בת 24 אולי,‬
‫והיא הייתה ממש יפה,‬
‫ואני מניחה שפשוט רציתי שהיא תהיה אימא שלי.‬
‫- דיוויין טמפל -‬
‫היא קנתה לי מתנות לחג המולד, ליום ההולדת,‬
‫והרשתה לי לבקר בביתה‬ ‫בימי ראשון אחרי הכנסייה.‬
‫רציתי שהיא תהיה ההורה שלי.‬
‫התרגשתי כל פעם שראיתי אותה,‬
‫וקראתי לה "אימא", והיא הייתה אומרת לי,‬
‫"לא, אני לא אימא שלך."‬
‫הרגשתי דחויה כי לא הייתה לי דמות אם יציבה.‬
‫כשפגשתי לראשונה את די,‬ ‫היא הייתה ילדה קטנה.‬
‫היא הובאה לכנסייה והייתה ביישנית מאוד.‬
‫זאת הכנסייה שדי גדלה בה.‬
‫"דיוויין טמפל".‬
‫- טוניה קינג -‬
‫כנסייה קטנה, אבל עם לב גדול והרבה אהבה.‬
‫שמי טוניה קינג,‬
‫והכרתי את די כשהיא ביקרה בכנסייה שלנו.‬
‫כילדה, דקיטריס ביקרה בביתה של טוניה‬ ‫בימי ראשון אחרי הכנסייה‬
‫טוניה נהפכה‬ ‫למוקד הכפייתיות הראשונה של דקיטריס‬
‫הרגשתי שהיא כמהה למשהו.‬
‫כמו כשהולכים למכלאת הכלבים ורואים גור‬
‫והם כאילו, "תרימי אותי.‬ ‫תחבקי אותי. תאהבי אותי".‬
‫חשתי שהיא זקוקה לאהבה.‬
‫אז היינו בבית שלי.‬
‫היא אמרה, "את צריכה לאמץ אותי".‬
‫ואני אמרתי, "לא, ילדה. לא", וצחקתי.‬
‫בדיעבד, לא הסתובבתי כדי להביט בפניה.‬
‫עכשיו אני מרגישה שבטח פגעתי בה‬ ‫כשאמרתי "לא" בצורה כזאת.‬
‫אני חושבת שהיא קיבלה את זה כ…‬
‫"למה אני לא מספיק טובה‬ ‫כדי שתהיי אימא שלי?"‬
‫כשדי הייתה ילדה, היחסים בינינו‬ ‫היו טהורים ויפים מאוד, אני חושבת.‬
‫אבל זה התחיל להשתנות כשהיא התבגרה.‬
‫כשיצאתי עם בעלי הראשון,‬ ‫הלכתי לבקר אותו בסופי שבוע,‬
‫ולא הגעתי לפעמים לכנסייה.‬
‫כך שהיא לא ראתה אותי.‬
‫היא לא רצתה שאלך. היא רצתה לשהות בחברתי.‬
‫ואמרתי, "לא, יש לי תוכניות. אני הולכת".‬
‫והיא ניסתה לשכנע אותי להיות איתה.‬
‫ואמרתי, "די, אנחנו לא מנהלות‬ ‫את השיחה הזאת.‬
‫"אמרתי לא, וזהו זה."‬
‫היא כל הזמן המשיכה לבקש, כאילו,‬
‫"אם אבקש ממנה 50 פעם, היא תשנה את דעתה."‬
‫היא הייתה עקשנית.‬
‫הייתי אומרת לה , "די, אתקשר אלייך בחזרה",‬
‫והיא עדיין ניסתה להחזיק אותי בטלפון.‬
‫ואמרתי, "די, אני סוגרת עכשיו".‬
‫וכשהייתי מנתקת, היא מיד הייתה מתקשרת שוב.‬
‫זה הגיע למצב שבו נאלצתי להתנתק ממנה,‬
‫כי הבנתי לאן זה מוביל ולא רציתי בכך.‬
‫כשהיא התחתנה, הייתי נסערת מאוד רגשית.‬
‫הרגשתי שאיבדתי אותה.‬
‫זה החזיר אותי לילדות שלי.‬ ‫אני לא טובה מספיק.‬
‫לעולם לא יאהבו אותי. לא תהיה לי אהבה.‬
‫כאילו, אם אימא שלי לא אהבה אותי,‬ ‫אז היא לא אהבה אותי.‬
‫אחרי שטוניה ניתקה מגע,‬
‫דקיטריס התחילה להתקרב‬ ‫לאחייניתה של טוניה, טיפני‬
‫כשפגשתי את טיפני, היא נתנה לי‬ ‫את תשומת הלב שהשתוקקתי לה.‬
‫היא נתנה לי צילום שלה והייתי…‬
‫מנשקת את הצילום לפני השינה.‬
‫אולי הרגשתי בטוחה יותר, אני לא יודעת,‬
‫כי כילדה שעברה התעללות מינית,‬ ‫לא אהבתי גברים,‬
‫אבל לא חשבתי שאני לסבית,‬ ‫לא ידעתי מה זה אפילו,‬
‫פשוט אהבתי את הסקס הזה.‬
‫כאילו, "היא יפה".‬
‫אף פעם לא אמרתי על בחור שהוא יפה.‬
‫זה היה רק על נשים.‬
‫זאת טיפני.‬
‫גברת צעירה ויפה.‬
‫כל זה מהתקופה שדי הייתה בחיינו.‬
‫טיפני העניקה לדי את תשומת הלב‬
‫שהיא לא קיבלה יותר ממני.‬
‫אני חושבת שהיינו בבית אמה של טיפני.‬
‫טיפני אמרה,‬ ‫"אני חושבת שהיא מאוהבת בשתינו,‬
‫"או שהיא הייתה מאוהבת בך‬ ‫ועכשיו היא מאוהבת בי."‬
‫וחשבתי, "רק רגע",‬
‫זה ממש לא היה טיב היחסים בינינו.‬
‫- ברוכים הבאים -‬
‫לא ראיתי סימנים לכך. חשבתי שזה היה יותר…‬
‫"רצית שאהיה אימא שלך."‬
‫טיפני הייתה צעירה יותר ודי נמשכה אליה,‬
‫וגם היחסים ביניהן נהפכו למוזרים.‬
‫- כשהייתה מתבגרת, דקיטריס פתחה‬ ‫פרופיל מזויף ברשתות החברתיות -‬
‫האחיינית שלי סיפרה לי שהיא שינתה…‬
‫שדי שינתה את שמה ב"פייסבוק".‬
‫היא קראה לעצמה "טיפני ג'קסון"‬ ‫ושלחה בקשות חברות לשתינו.‬
‫לא הייתה תמונה כשראיתי את זה, אז מחקתי.‬
‫והאחיינית שלי אמרה, "זאת די".‬
‫ואמרתי, "אלוהים. רק רגע,‬
‫"מה פתאום היא כתבה טיפני?"‬
‫והיא אמרה, "בדיוק. זה נעשה מוזר מבחינתי".‬
‫- טיף מספר 1 -‬
‫ואז היא אמרה, "אני חושבת‬ ‫שהיא מנסה לחקות את חיי".‬
‫ואמרתי, "אלוהים."‬
‫לבסוף, ב-2008,‬ ‫דקיטריס עברה לספרינגפילד, מיזורי,‬
‫והתחילה לצאת עם נשים‬
‫כשהיא מציגה את עצמה כטיפני.‬
‫ב-2012, דקיטריס פיתחה מערכת יחסים‬
‫עם אישה בשם רייצ'ל‬
‫בגיל 18 הייתה לי מערכת יחסים ראשונה,‬
‫והשנייה הייתה עם רייצ'ל.‬
‫התחלתי להיצמד אליה ולאהוב אותה יותר ויותר,‬
‫וזה היה הדדי בהתחלה, אבל ככל שאני…‬
‫כאילו "אל תלכי לשום מקום",‬ ‫או "תחזרי" ו"תעזבי אותי?"‬
‫כך גבר אי הנוחות שלה לגביי.‬
‫אני חושבת שמפני שלא הייתה לי אימא,‬ ‫ועברתי ממקום למקום,‬
‫רציתי רק ש"תאהבי אותי".‬
‫ואם הם דוחים אותי או לא רוצים אותי,‬
‫אני משתגעת, אני נכנסת לדיכאון.‬
‫כל מיני תחושות ורגשות‬ ‫שאני לא יכולה להתמודד איתם.‬
‫אולי בחרתי בהן ככה,‬ ‫אבל כל מערכת יחסים גרמה לי להבין‬
‫שאני לא מספיק.‬
‫כשפגשתי לראשונה את די,‬ ‫היא הציגה את עצמה כטיפני.‬
‫ורק אחרי שישה-שבעה חודשים גיליתי‬
‫מה שמה האמיתי.‬
‫- לאהוב את החיים -‬
‫ידעתי ששמה דקיטריס רק בשלב מאוחר יותר.‬
‫קוראים לי כריסטין,‬
‫ודקיטריס ניהלה מערכת יחסים‬ ‫עם הבת שלי, רייצ'ל.‬
‫די הייתה נחמדה.‬
‫היא נראתה נחמדה בהתחלה‬ ‫והייתה מנומסת ובעלת דרך ארץ.‬
‫בשלב הבא היא התחילה…‬
‫לשהות הרבה בבית,‬
‫ואחר כך עברה לגור כאן.‬
‫זמן קצר אחרי שנכנסה לגור בבית,‬
‫היחס של דקיטריס כלפי רייצ'ל‬ ‫עורר חששות בלבה של כריסטין‬
‫אני לא יודעת, תחושה, אני חושבת,‬
‫שהיא לא האדם המתאים לרייצ'ל.‬
‫טיפני הכניסה לעצמה לראש‬
‫שרייצ'ל עושה משהו, כשזה לא היה כך.‬
‫היא הייתה בבית.‬
‫- משפחה, ברכה גדולה בחיים -‬
‫טיפני רצתה שרייצ'ל תיראה בצורה מסוימת.‬
‫ואם רייצ'ל לא רצתה לצאת או משהו כזה,‬
‫אז טיפני הייתי מתרגזת או…‬
‫והן היו רבות ומתווכחות.‬
‫ואם היא לא קיבלה את רצונה,‬
‫היא הייתה יכולה להתהפך ולהיות נבזית קצת.‬
‫הייתי כפייתית בכל הנוגע לרייצ'ל.‬
‫עקבתי אחריה‬ ‫כשהיא אמורה הייתה להיות בעבודה,‬
‫ומטרידה אותה בכך שבדקתי אם היא בעבודה.‬
‫ולפעמים הייתי הולכת לשם‬ ‫והיא לא הייתה בעבודה,‬
‫ואז התחילו להופיע…‬
‫נטיות ההטרדה האלו.‬
‫אני מניחה שזה קשור לאמון.‬
‫לא סמכתי עליה.‬
‫בדקתי בטלפון הנייד שלה ודברים כאלו.‬
‫אני מניחה שכך התחילה ההטרדה.‬
‫היא ניסתה להיפרד ממני‬ ‫והייתי מוכנה לעשות הכול‬
‫כדי לגרום לה להישאר.‬
‫אבל כשדוחים אותי…‬
‫זה כאילו, שאני רוצה…‬
‫אני מניחה שאני נקמנית לפעמים‬
‫כי כשפוגעים בי, אני רוצה שיכאב להם.‬
‫כמו לסטור לה כשהיא עשתה דברים‬
‫שלא הייתי מרוצה מהם.‬
‫קראתי לה "זונה" ודברים כאלו.‬
‫אז אני מניחה שזאת הייתה גם התעללות רגשית.‬
‫- אוקטובר 2012 -‬
‫- אחרי חודשים של דייטינג, האיומים הסלימו -‬
‫חזרתי הביתה ערב אחד.‬
‫כשעצרתי ליד הבית, דלת הכניסה הייתה פתוחה,‬
‫והן התווכחו, אני לא יודעת על מה בדיוק.‬
‫ואז ראיתי אותה ממש מתהפכת.‬
‫היא איימה לעשות הרבה דברים.‬
‫זה הפחיד אותי.‬
‫אני לא רוצה למות. לא רציתי למות אז.‬
‫יום למחרת הוצאנו צו הרחקה.‬
‫שתינו, רייצ'ל ואני,‬ ‫כל אחת הוציאה צו הרחקה.‬
‫במהלך הפרידה המשכתי ליצור קשר,‬ ‫להתקשר אליה.‬
‫לא הבנתי למה היא לא רוצה אותי.‬ ‫האמת שזה לא עניין אותי.‬
‫הייתי אמורה להתרחק ולא עשיתי את זה.‬
‫כמו להגיע לבית החדש שלה, שאמה גרה בו.‬
‫עקבתי אחריה ודברים כאלו.‬
‫הגעתי למקום שהיא הלכה אליו רק כדי להגיד,‬
‫"אני מצטערת. תחזרי אליי", דברים כאלו.‬
‫המשטרה אסרה עליי להגיע לבית.‬ ‫הלכתי לשם בכל זאת.‬
‫היא המשיכה להפר את צו ההרחקה ולהגיע.‬
‫לא עניין אותה שיש לי צו כזה.‬
‫כי אסור היה לה להתקרב אלינו‬ ‫יותר מ-300 מטר,‬
‫והיא הייתה מגיעה ומתחילה לצעוק בחוץ.‬
‫"אני אוהבת אותך"‬ ‫ו"איך את עושה לי דבר כזה?"‬
‫לא פתחתי את הדלת ואפילו לא דיברתי איתה.‬
‫היא המשיכה לדפוק שוב ושוב.‬
‫היא ניסתה להיכנס דרך החלונות,‬
‫קרעה את כל הרשתות.‬
‫פחדתי עד מוות בעצמי‬
‫שהיא תבוא ותעשה משהו‬
‫לרייצ'ל או משהו כזה, ו…‬
‫היא הסתלקה לפני שהשוטרים הגיעו, כמובן.‬
‫כמה זמן זה נמשך?‬
‫שנה לפחות.‬
‫- אוקטובר 2012 -‬
‫- בשישה באוקטובר, 2012, דקיטריס נעצרה -‬
‫נגד דקיטריס הוגשו אישומים שונים,‬
‫כולל פריצה ותקיפה‬
‫- נגזרו עליה לבסוף שמונה שנים על תנאי -‬
‫אני מניחה שלא חשבתי על ההשלכות,‬
‫כי הדבר החשוב היחיד היה שרציתי אותה.‬
‫אני חושבת שנרשמו לי שבע תקיפות בסך הכול.‬
‫וידעתי שאסור לי לעשות את זה,‬
‫אבל עשיתי את זה כי רציתי‬ ‫שהיא תרגיש כמה אני פגועה.‬
‫זה שובר אותי לפעמים,‬
‫התחושה שלא מצאתי אהבה.‬
‫ומה שכל אישה רוצה. בית,‬
‫בעל,‬
‫ילדים, עבודה הטובה.‬
‫אני מרגישה ש…‬
‫בחשיבה שלי, רציתי את זה, רק עם אישה,‬
‫והעובדה שאין לי את זה…‬ ‫אני חושבת שזה שובר אותי רגשית,‬
‫ואז אני נסערת מאוד.‬
‫הרגשתי כאילו, "אלוהים.‬ ‫לעולם לא אמצא אהבה".‬
‫ויש לי חברים שאומרים לי,‬
‫"עלייך למצוא אהבה באמצעות אלוהים, ישו."‬
‫- בתקופת השחרור על תנאי,‬ ‫דקיטריס הצטרפה למיסיון נוצרי -‬
‫לפני כמה שנים, די הלכה בסמטה הזאת,‬ ‫מדוכאת מאוד.‬
‫על הסככה שלנו היה שעון שלט שנכתב בו,‬
‫"לימודי תנ"ך הערב בשבע".‬
‫היא התפללה קודם לאלוהים מתוך כעס רב,‬
‫וביקשה, "אני רוצה סימן".‬
‫אז היא הביטה וראתה את השלט שלנו‬ ‫וקיבלה אותו כסימן.‬
‫היא ניגשה למרפסת ודפקה על הדלת.‬
‫פתחתי והיא אמרה,‬ ‫"יהיה כאן שיעור תנ"ך הערב בשבע?"‬
‫ואמרתי, "עכשיו יהיה לנו".‬
‫שמי סטיב לונג.‬
‫הייתי הרועה הרוחני של די במשך כמה שנים.‬
‫אני חושב שכולם זקוקים נואשות לאהבה.‬
‫אני חושב שרבים מאיתנו באים‬ ‫ממשפחות יציבות או מסביבה חברתית יציבה,‬
‫ולא קולטים שאנחנו זקוקים לאהבה‬ ‫כי אנחנו מקבלים אותה כל הזמן.‬
‫- נדנדת הבית -‬
‫אבל מדובר בבחורה ש… בחיי.‬
‫הילדות שלה הייתה איומה,‬
‫ונראה שדבר הוביל לדבר.‬
‫לילה אחד היא ביקשה שאשתי ואני נבוא כי היא…‬
‫היא חשבה להתאבד.‬
‫אז הלכנו לשם והיא לא הפסיקה לדבר על הדברים‬
‫שעברו עליה.‬
‫היינו בדמעות וניסינו לאהוב אותה.‬
‫אנחנו מנסים להקשיב ולעזור כמה שניתן.‬
‫ובוודאי שבתור איש דת,‬
‫אני מכוון אותם לישו ולתקווה שיש בישו.‬
‫אנחנו מעולם לא העלינו‬ ‫את נושא הומוסקסואליות.‬
‫היא תמיד העלתה זאת בפנינו.‬
‫המיניות שלה, שהיא…‬
‫לא חושבת שהיא טובה.‬
‫היא לא חושבת שזה טוב.‬
‫ולכן אנחנו מאמינים‬
‫שהמיניות של די‬ ‫אינה עומדת בקנה אחד עם הכתובים,‬
‫אבל האמנו שאהבתנו אליה‬ ‫עומדת לגמרי בקנה אחד עם הכתובים.‬
‫- אחרי שנתיים על תנאי,‬ ‫דקיטריס לא פשעה שוב -‬
‫הייתי במצב טוב במשך השנתיים האלו,‬
‫ועבדתי במעון יום.‬
‫התפתחתי, הלכתי בקביעות לכנסייה,‬
‫ואז התחילו שוב להתעורר רגשות‬ ‫כלפי נשים שונות.‬
‫- שדרת בונוויל -‬
‫- ב-2017, דקיטריס הכירה את "שרה" -‬
‫פגשתי אותה במרכז קהילתי.‬
‫ולא ידעתי שאפתח כפייתיות לגביה.‬
‫- מלון מיזורי -‬
‫עשיתי כל מיני דברים מטורפים‬ ‫כדי להוכיח שאני אוהבת אותה‬
‫ורוצה שהיא תיתן לי הזדמנות.‬
‫קניתי לה פרחים.‬
‫וכשהייתי מופיעה בביתה,‬ ‫היא לא פתחה את הדלת.‬
‫הייתי משאירה שם את המתנות‬ ‫וחוזרת אחרי עשר דקות.‬
‫הייתי מסתובבת בשכונה שלה,‬
‫וחוזרת לראות אם היא לקחה את המתנות,‬
‫והמתנות לא היו שם.‬
‫אז חשבתי, "אלוהים, היא רוצה אותן".‬
‫וחשבתי שאם אעשה את כל זה,‬ ‫היא תיתן לי הזדמנות.‬
‫ודברים כאלו.‬
‫ויש עוד, אבל חלק מביך מאוד,‬
‫אז אני לא רוצה להגיד.‬
‫- דקיטריס התחילה להטריד את שרה ב-2017 -‬
‫- ב-2018, התיק הועבר לרשויות -‬
‫התיק הזה נחשף אחרי שנה של הטרדה מתמשכת‬
‫והטרדה מאיימת פיזית כלפי הקורבן הזאת.‬
‫גברת ג'קסון והקורבן דיברו רק כמה פעמים.‬
‫והייתה שם התאהבות בקורבן‬
‫ללא כל בסיס אמיתי של יחסים בין השתיים.‬
‫אני רש"ט דייוויד האץ' ממשטרת ספרינגפילד.‬
‫אני קיבלתי את תיק ההטרדה של גברת ג'קסון.‬
‫- "שרה" סירבה להשתתף בסרט‬ ‫וביקשה להישאר אנונימית -‬
‫הקורבן דיווחה שהגיע לבית שלה פתק,‬
‫וזה הסלים להודעות קוליות,‬
‫מתנות לחג המולד ולחג הפסחא.‬
‫היא השאירה פרחים עם כמה פתקים.‬
‫- סוף רחוב -‬
‫גם כשהקורבן עברה דירה,‬
‫גברת ג'קסון הצליחה לאתר את הכתובת שלה,‬
‫והמתנות המשיכו להגיע.‬
‫לא חשוב מה נאמר לגברת ג'קסון,‬
‫היא המשיכה באותה דרך‬
‫והמשיכה לתקשר עם הקורבן.‬
‫בשלב מסוים היא נכנסה לבר‬
‫שהקורבן בילתה בו‬ ‫עם מישהו שהיא לא הכירה אפילו,‬
‫והיא דיברה איתה והתקרבה אליה.‬
‫היא עקבה אחריה לכל מקום.‬
‫עקבתי אחריה.‬
‫רציתי…‬
‫זה מביך.‬
‫אני מניחה שרציתי להופיע‬ ‫במקום שהיא הייתה בו ולהגיד, "היי",‬
‫כאילו זה עתה הגעתי.‬
‫והיא אמרה, "תתרחקי ממני".‬
‫וכשהיא לא רצתה להיות איתי, איבדתי את הראש.‬
‫בשלב מסוים הקורבן הרגישה שהיא לא בטוחה‬
‫כשהיא יוצאת מביתה‬ ‫בלי שיהיה איתה מישהו שיגן עליה.‬
‫- ב-14 באפריל, 2018,‬ ‫דקיטריס נסעה לביתה של שרה -‬
‫היה מאוחר. שבע בערב אולי.‬
‫והיה חשוך. וקניתי לה מתנות.‬
‫בהתחלה צלצלתי בפעמון והיא לא פתחה.‬
‫אז חזרתי למכונות שלי‬
‫וניסיתי לכתוב לה, אבל היא לא ענתה.‬
‫כשראיתי בחור נכנס לבית שלה,‬ ‫מסיבה כלשהי הוצאתי את המשקפת שלי.‬
‫ניסיתי להביט פנימה. היה חשוך.‬
‫לא ניסיתי לפגוע או משהו. חשבתי רק,‬
‫"מי הבחור הזה?"‬
‫- בעוד שדיקטריס שוהה מחוץ לבית,‬ ‫המשטרה הגיעה למקום -‬
‫הקורבן התקשרה למוקד החירום‬ ‫ואמרה שהחשודה, גברת ג'קסון,‬
‫נמצאת מחוץ לביתה,‬
‫ושהיא פוחדת שגברת ג'קסון‬ ‫תנסה לפרוץ לביתה.‬
‫- דקיטריס נעצרה‬ ‫והואשמה בהטרדה מאיימת מדרגה ראשונה -‬
‫גברת ג'קסון לא הייתה מפסיקה‬
‫להטריד ולעקוב אחר הקורבן בתיק הזה‬
‫לולא רשויות החוק התערבו וחקרו את העניין.‬
‫כשבחנתי את עברה של גברת ג'קסון,‬
‫ואת הדו"חות שהוגשו כאן, במשטרת ספרינגפילד,‬
‫הייתי אומר שלולא החוק נאכף,‬
‫יש סיכוי גבוה שפתקי האהבה היו מתחלפים‬
‫באיומים, עד לאפשרות של פגיעה גופנית.‬
‫- עשרה באוקטובר, 2018 -‬
‫באוקטובר 2018, דקיטריס ג'קסון נמצאה אשמה‬
‫בהטרדה מאיימת כלפי שרה‬ ‫ונשלחה לארבע שנות מאסר‬
‫כשהגעתי לכלא, הייתי בהכחשה.‬
‫ככל שהייתי כאן יותר,‬ ‫הבנתי שבאמת הטרדתי אותה.‬
‫אני פוחדת שזה עלול לקרות שוב‬ ‫כשאחזור הביתה.‬
‫- נובמבר 2021 -‬
‫אחרי שריצתה יותר ממחצית מגזר דינה,‬
‫נמסר לדקיטריס שהיא תשתחרר בקרוב על תנאי‬
‫אני רק רוצה…‬
‫לא לעשות את זה שוב.‬
‫אני לא רוצה לעשות את זה שוב.‬ ‫זה לא מהנה מבחינתי.‬
‫לבכות, ולתהות למה מישהו לא רוצה אותי.‬
‫זה לא כיף.‬
‫אבל אני מרגישה שבשנתיים האלו‬
‫לא התייחסתי ברצינות למאסר שלי.‬
‫פלרטטתי והסתבכתי עם נשים,‬
‫אבל הייתי צריכה לנצל את הזמן‬
‫כדי להחלים בלבי וכאלה.‬
‫כרגע אני מקבלת תרופות‬ ‫למחשבות הכפייתיות שלי.‬
‫ולפעמים זה לא משפיע כי אני…‬
‫אתחיל להימשך לנשים פה, אבל אני לא יודעת…‬
‫אולי כדי שזה לא יקרה שוב,‬ ‫עליי להקיף את עצמי באנשים יראי שם.‬
‫אני חושבת שעליי להתמסר לאלוהים,‬ ‫להכות על חטא ו…‬
‫להרים את הצלב וללכת אחריו.‬
‫אני לא זקוקה לאהבה. אוכל לאהוב את עצמי.‬
‫הלכתי במשך שנתיים שלמות‬ ‫ולא חיפשתי מערכת יחסים.‬
‫ובמבט לאחור, אני מבינה שמצבי היה ממש טוב.‬
‫אבל אני לא יכולה לומר‬ ‫אם זה יקרה שוב או לא,‬
‫כי איש לא יודע את העתיד,‬
‫ואיש לא יודע מה באמת יקרה.‬
‫- צ'יליקות' -‬
‫על המשוחרר לעשות דברים מסוימים‬ ‫כדי לשמור על מעמדו כמשוחרר על תנאי.‬
‫אחד מהם הוא לא לפשוע שוב.‬
‫יש עד 50 אחוז פשיעה חוזרת‬ ‫בהטרדות מאיימות.‬
‫לפעמים פשיעה חוזרת מיד למחרת.‬
‫שמי ויל וורשם.‬
‫הייתי בעבר עוזר תביעה במחוז גרין, מיזורי.‬
‫כיום אני מכהן כשופט עירוני ובעל משרד פרטי.‬
‫- כעו"ד פלילי, ויל וורשם בחן את אחוזי‬ ‫הפשיעה החוזרת בתיקי הטרדה מאיימת -‬
‫- הוא בחן גם את המקרה של דקיטריס -‬
‫גליון הרישום הזה מתחיל מ-2012 עד 2018,‬
‫ומציג עבר משמעותי של תקופת מבחן,‬
‫הפרת תנאי השחרור.‬
‫והדפוס חוזר על עצמו לאורך שש שנים.‬
‫בלי קשר למשכו של גזר הדין,‬ ‫דפוס ההתנהגות נמשך.‬
‫כחלק מבחינת התיק של דקיטריס,‬
‫ויל וורשם קרא מכתבים‬ ‫שדקיטריס הגישה לבתי המשפט‬
‫ב-18 ביולי, היא כתבה מבית הכלא לשופט.‬
‫"אני מרדנית. החשיבה שלי מוצפת.‬
‫"אני ילדה שעברה התעללות,‬ ‫שאיבדה אמון בסמכות.‬
‫"אני מודה שיש לי בעיות היקשרות,‬ ‫אני נצמדת, כפייתית וכו'.‬
‫"אלך לטיפול, אלך לכנסייה,‬ ‫אהיה פעילה בקהילה,‬
‫"אבל פוחדת שלא אשתנה.‬ ‫אני רוצה וזקוקה לעזרה."‬
‫אני חושב שהחלק הכן ביותר הוא,‬
‫"אני פוחדת שלא אשתנה.‬ ‫אני רוצה וזקוקה לעזרה."‬
‫נפלא לקרוא את זה.‬
‫אבל מכל זה, ברור לדעתי‬
‫שהיא זקוקה לטיפול נפשי.‬
‫עליה להיות בתוכנית,‬
‫כדי לשנות את נקודת מבטה‬ ‫ואת התפישה שלה לגבי אנשים.‬
‫הקושי הוא למצוא את המשאבים לכך עבורה.‬
‫יש לזכור שמדובר במישהי‬
‫שנמצאת במערכת כל חייה.‬
‫היא גדלה במערכת האומנה.‬
‫אז המערכת תמיד הייתה ההורה שלה הלכה למעשה‬
‫לאורך כל הזמן.‬
‫לא הייתה לה הזדמנות‬ ‫לפתח מערכת יחסים אמיתית עם הורה.‬
‫היא בטח לא יודעת איך לעשות זאת.‬
‫אז במובנים רבים, כן, המערכת נכשלה,‬
‫והיא ממשיכה, במובן מסוים, להכזיב אותה.‬
‫אני חושש מאוד לעתידה של דקיטריס.‬
‫אני לא בטוח שהיא תקבל‬ ‫את הטיפול שהיא זקוקה לו.‬
‫קבוצות כנסיות יציעו מחילה.‬
‫אבל היא תזדקק לאיש מקצוע‬
‫שילווה אותה‬
‫וישנה את צורת החשיבה שלה.‬
‫- מבקרים -‬
‫אם באתם לאסוף אדם שהשתחרר,‬
‫נא להחנות ולהמתין ברכב‬
‫- ללא טלפונים ניידים מכאן! -‬
‫היי!‬ ‫-היי.‬
‫איך את מרגישה?‬
‫נרגשת, חרדה.‬
‫אני מרגישה חופשייה מבפנים, בחוץ.‬
‫אסירת תודה.‬ ‫-זהירות על הראש.‬
‫שמחה.‬
‫ב-30 בנובמבר, 2021, אחרי שלוש שנים בכלא,‬
‫דקיטריס שוחררה על תנאי‬
‫תחגרי.‬
‫- הפרת תנאי השחרור שלה‬ ‫עלולה לגרום לדקיטריס לשוב לכלא -‬
‫טוב, נתחיל, ואת יכולה פשוט…‬
‫פסוקים ג' ו-ד'.‬ ‫-נוכל להתפלל קודם?‬
‫כן, בהחלט.‬
‫אבינו, אנחנו מתפללים ש…‬ ‫אפילו במפגש אמונה קצר זה,‬
‫שנשאב ממנו תועלת,‬
‫ושמך יהולל בשמו של ישו…‬
‫היא ניסתה להשתנות בעבר.‬
‫אבל אני הרבה יותר בטוח עכשיו‬ ‫כי היא נראית… ענווה יותר.‬
‫נראה שהיא ענווה מאוד כרגע.‬
‫האמת, אני רוצה‬ ‫להמשיך לרדוף אחרי אלוהים, מבינה?‬
‫ואני מרגישה שככל שאני קוראת בתנ"ך‬ ‫ומחזקת את היחסים שלי איתו,‬
‫אני חושבת שהכול יהיה בסדר ושהוא בשליטה.‬ ‫זה בידיים שלו.‬
‫לדי יש חיבה חדשה, וזה שינה את חייה.‬
‫היא מאוהבת בישו, היא רוצה לרצות אותו.‬
‫אז כל ההתנהגויות שלה‬
‫נובעות מהאהבה החדשה הזאת שלה.‬
‫הבנתי שכשאני עושה דברים בדרך שלי,‬ ‫הכול מתפרק.‬
‫וכשאני עושה דברים בדרך שלו, הכול מסתדר.‬
‫אז אני צריכה לזכור לא להסתבך עם החוק‬
‫ורק לציית לפקודות שלו.‬
‫לא לשעבד את עצמי לחטא,‬
‫ולציית לו, ולוותר על הכול למענו.‬
‫- דצמבר 2021 -‬
‫אשאר מחוץ לכלא.‬
‫אני לא רוצה להיות כפייתית שוב לגבי אף אחד.‬
‫ואני רוצה לחיות כל יום ביומו.‬
‫- חודש אחרי השחרור,‬ ‫דקיטריס עמדה בחוקי השחרור על תנאי שלה -‬
‫אז לא אפנה לדרך רעה.‬ ‫אני נמנעת מחברים ותיקים.‬
‫אני נמנעת מאלכוהול.‬
‫ואני נמנעת מנשים.‬
‫טוב יותר פשוט לעבוד על עצמי‬ ‫ולעמוד על הרגליים.‬
‫יש לי עבודה.‬
‫אני מגישה ב"מקסיקן וילה".‬
‫אז הכול מתקדם לפי התוכנית.‬
‫תמיד הרגשתי שאני מפספסת משהו בחיים‬
‫כי לא קיבלתי תשומת לב בילדותי.‬
‫קיבלתי תשומת לב רק כשהייתי רעה,‬
‫ואני חושבת שמצאתי את מה שחסר לי.‬
‫זה תמיד היה בלבי. מצאתי את ישו.‬
‫הומוסקסואליות היא חטא.‬
‫את יכולה לראות שהכפייתיות שלך‬
‫והמיניות שלך הן שני דברים שונים?‬
‫ושלמעשה, אין כל רע בלהיות לסבית?‬
‫אני לא חושבת שזה רע, אבל אלוהים חושב שכן.‬
‫ולא חשוב מה אני חושבת.‬ ‫חשוב מה אלוהים חושב.‬
‫והייתי שמחה להתחתן עם אישה,‬
‫אבל אלוהים לא רוצה בכך,‬ ‫ואני חייבת לציית לרצונו.‬
‫- שישה חודשים אחר כך -‬
‫אף שהפרה את תנאי השחרור על תנאי‬
‫בעבירת נהיגה בשכרות,‬ ‫דקיטריס נשארה מחוץ לכלא‬
‫היא עזבה את קבוצת הכנסייה שלה,‬
‫ונמצאת במערכת יחסים חדשה עם אישה אחרת‬
‫תרגום כתוביות: דנה סבן‬